SAI PRANEETH
చరిత్ర సృష్టించిన తెలుగు తేజం
థాయిలాండ్‌ ఓపెన్‌లో టైటిల్‌ సాధించిన సాయి ప్రణీత్‌ హైదరాబాద్‌: థాయిలాండ్‌ ఓపెన్‌ గ్రాండ్‌ ప్రీగోల్ట్‌ టోర్నీలో హైద్రాబాద్‌కు చెందిన తెలుగు తేజం సాయి ప్రణీత్‌ చరిత్ర సృష్టించాడు. ఆదివారం జరిగిన పురుషుల సింగిల్స్‌ఫైనల్స్‌లో జొనాథన్‌ క్రిస్టీపై 17-21, 21-18, 21-19తేడాతో విజయం సాధించి టైటిల్‌ను స్వంతం చేసుకున్నాడు. థాయిలాండ్‌ ఓపెన్‌ టోర్నీలో సాయి ప్రణీత్‌ అంచనాలను అందుకుంటూ ఫైనల్లో ప్రవేశించాడు.ఈటోర్నమెంట్‌లో పురుషుల సింగిల్స్‌ విభాగంలో శనివారం సెమీస్‌లో తలపడిన సాయిప్రణీత్‌ థాయిలాండ్‌ క్రీడాకారుడు పనావిత్‌ తోంగ్‌నున్‌ను ఓడించి ఫైనల్స్‌కు దూసుకెళ్లాడు. ఫైనల్స్‌లో తన అద్భుతమైన ఆటతీరుతో టైటిల్‌ను స్వం తం చేసుకున్నాడు. ఈ ఏడాది సయ్యద్‌మోడీ ఇంటర్నేషనల్‌ గ్రాండ్‌ ఫ్రీలో రన్నరప్‌గా నిలిచాడు.ఇటీవలే సింగపూర్‌ ఓపెన్‌ సూపర్‌సిరీస్‌ కైవసం చేసుకున్న సాయి ప్రణీత్‌కు ఇది మూడో గ్రాండ్‌ ఫ్రీపైనల్‌. దీని లో కూడా విజయంసాధించాడు. దీంతో 43ఏళ్ల ఈటోర్నమెంట్‌ చరిత్రలో పురుషుల సింగిల్స్‌లో టైటిల్‌ నెగ్గిన రెండో భారతీయ క్రీడాకారుడిగా గుర్తింపుపొందాడు. 2013లో కిడాంబి శ్రీకాంత్‌ ఈటైటిల్‌ను సా ధించాడు. మహిళల సింగిల్స్‌విభాగంలో సైనా 2011లోవిజేతగా నిలిచింది. కానీ ఈసారి సైనా నెహ్వాల్‌ కు ఊహించని విధంగా షాక్‌ తగిలి ఇంటిదారి పట్టింది. సైనానెహ్వాల్‌ ప్రపంచ 13వ ర్యాంకర్‌ బుసానన్‌ బంగ్‌బామ్‌రుంగ్‌పన్‌(థాయిలాండ్‌)తో జరిగిన సెమీఫైనల్‌ల్లో 19-21, 18-21తో ఓటమి పాలైంది.